Here is a page extracted from Wikipedia that may contain CSS, HTML, and a lot of unformatted text.

Title: Punta de Lardana
Content: A punta de Lardana u tuca de Pocez (oficialment Tuca de Posets / Punta de Lardana), ye una tuca aragonesa que, con os suyos 3.375 metros d'altaria, ye o segundo pico mas alto d'os Pireneus, dezaga de l'Aneto. Situata en a parti meya d'a cordelera, en Grist (Vall de Benás, Uesca) ofreixe una anvista que la fa obchectivo deseyable ta muitos alpinistas. En a suya cima bi ha un vértiz cheodesico.

Toponimia 
Pareixe que o nombre de Pocez proviene d'unos pozos (pronunciato /posets/, en benasqués) que bi ha en a suya versant septentrional. En chistabín li dicen "Lardana" y en benasqués igual, pero con a "l-" inicial palatalizata como "Llardana".

Primera puyata 
A primera puyata estió lo 6 d'agosto de 1856, dimpués de l'Aneto. O primer alpinista que plegó a la cima estió lo britanico H. Halkett. Haberban de pasar cuasi vinticinco anyadas ta la primera puyata hibernal, que la facioron Roger de Monts y Célestin Passet.

Rota Reyal 
Ye a rota mes conoixita. Dende puent d'Espiantosa (1.505 metros) en a vall de Benás, se puede ir-ie en 1h 45' dica o cubilar Ángel Orús (2095 m). Dende o cubilar s'ha de salir enta o norueste por un camín mui bien sinyalato. En menos d'una hora se trescruza o torrent y s'arriba a una pleta. Un poco mas ent'alto lo camín se bifurca. Agafando lo d'a dreita se dentra a la canal fonda an cuasi tot l'anyo bi ha chelo. Ye convenient levar crampons y piolet.

Dimpués de tres horas se ye a los piez d'a Dent de Llardana (a la cual se puede puyar). Continado por a cantaleta primero y por a crencha de bloques fácils dimpués, se plega a la tuca en unas 4 horas (dende o cubilar).

A baixada se fa por o mesmo camín en tres horas.

Vinclos externos
  En "Mendikat"
  Fuella d'o vértiz cheodesico

Lardana
Lardana
Lardana
Lardana
Lardana
Lardana
Lardana
Vertices cheodesicos d'Aragón
Macizo de Pocez
Montanyas de Ribagorza
Montanyas de Sobrarbe